cyanic-selkie/wikianc huggingface dataset:
Hyönteispölytys
Mehiläiskato ja muiden pölyttäjien kadot
Talvella 2006–2007 kuului ensimmäisen kerran laajemmista mehiläiskadoista. Jotkut mehiläishoitajat kertoivat epätavallisen suurista työläisten kadoista, jäljelle oli jäänyt kuningatar, paljon ruokaa ja muutama hoitajamehiläinen hoitamaan kehittymättömiä mehiläisiä ja kuningatarta. Se nimettiin CCD:si eli Colony Collapse Disorder. Yksi sen syistä on onnistuttu jäljittämään maataloudessa käytettyihin kemiallisiin yhdisteisiin, neonikotinoideihin. Ne sekoittavat hyönteisten sisäisen kompassin, ja mehiläiset eivät aineen vaikutuspiiriin jouduttuaan enää löytäneet medenkeruumatkoiltaan kotiin pesälleen. Se on kuitenkin vain osa totuutta, mehiläiskato on todettu maailmanlaajuiseksi ilmiöksi, jolle on mitä ilmeisimmin monta syytä.
Yksi syy on kansainvälisen kaupan myötä levinneet varroapunkki (Varroa destructor), mehiläisen ulkoloinen, joka vaurioittaa tarhamehiläisen toukkia ja aikuisia. Muiksi syiksi arvellaan esimerkiksi Etelä-Amerikassa kasvavaa maa- ja metsätalouden yksipuolistumista. Uruguayssa esimerkisi on perinteisesti karjankasvatukselle omistautunutta yhteiskuntaa muuttanut laajojen laitumien ja metsien muuttaminen eukalyptusviljelmiksi. Sekä peltoviljelyn yksipuolistuminen soijaviljelmiksi. Sama muutos on Uruguayn lisäksi tapahtumassa Argentiinassa ja Brasiliassakin.
Frank Taubert
Frank Taubert (s. 10. maaliskuuta 1956 Dresden, Saksa) on saksalainen uimahyppääjä. Taubert kilpaili vuosien 1976 ja 1980 kesäolympialaisissa. Kesäolympialaisissa 1976 Taubert kilpaili kolmen metrin ponnahduslaudassa ja kymmenen metrin kerroshypyssä. Kesäolympialaisissa 1980 Taubert kilpaili vain ponnahduslaudassa edustaen Itä-Saksaa.
Taubert ei päässyt finaaliin kummassakaan olympialaisessa. Myöhemmin Taubertista tuli menestynyt uimahyppyvalmentaja.
Hyönteispölytys
Mehiläiskato ja muiden pölyttäjien kadot
Kiinassa ovat joillakin alueilla kaikki pölyttäjät kadonneet ja ihmiset joutuvat pölyttämään kasvit jotta saataisiin satoa. Sielläkin on löydetty useita syyllisiä. Eroosio on vähentänyt kukkaketoja, varroapunkit ovat yleistyneet teollisen hunajantuotannon vuoksi, tehomaatalous yksipuolistaa pölyttäjien ruokavalion, maailman laajuinen ilmaston lämpeneminen, sekä muita tekijöitä jotka eivät yksinään ole tappavia, mutta yhdessä ne ovat pölyttäjille tuhoisia.
Jotkut ovat tehneet luonnon mesipistiäisille pönttöjä ja toivovat sillä tavoin vähentävänsä niiden katoamista.
Suomen ympärisstökeskuksen vuonna 2022 julkaistun raportin mukaan Suomessa ei näyttänyt yleisesti ottaen tapahtuneen 2000-luvulla laajamittaista pölyttäjien vähenemistä.
Vitikkala
Historia
Vitikkalasta on maininta 1500-luvun maakirjoissa. 1650-luvulla se lahjoitettiin virolaiselle Tauben aatelissuvulle säteritilaksi, joten se oli Jämsän seudun ainoa aatelistila. Kartanon isäntä Berndt Taube ei koskaan asunut Vitikkalassa. Ison reduktion yhteydessä 1600-luvun lopussa Vitikkala palautettiin kruunun haltuun. Syntyi Vitikkalan rustholli. Isonvihan aikana Vitikkala kärsi venäläisten tihutöistä.
Vitikkalan päärakennukset ovat ilmentäneet eri tyylisuuntia. Nykyinen, puurakenteinen päärakennus valmistui 1860-luvulla, ja se edusti alkuaan empiretyyliä. Severus Konkola uudisti rakennusta 1800-luvun lopulla, ja tuolloin se sai uusrenessanssihenkisen julkisivunsa, johon kuuluu taiten tehtyjä puuleikkauksia ja seinien pilasteriaiheita. Veranta on kaksikerroksinen, räystäiden alla on puiset konsolit ja ikkunakehykset on koristeltu herkin kuvioin. Simonen restauroi päärakennuksen 2000-luvun alussa. Sen tilat ovat nykyisin (2021) kaupallisessa käytössä.
Conrad Leonard
George Conrad Leonard (10. lokakuuta 1898 – 19. huhtikuuta 2003) oli brittiläinen säveltäjä ja pianisti.
Leonard opiskeli Guildhall School of Music and Dramassa. Hän esiintyi 1930-luvulta alkaen muun muassa Fred Astairen, Cole Porterin ja Gracie Fieldsin kanssa. Hän kirjoitti yli 400 balladia, kuten "My Love Is Only For You" (1946) ja "I Heard A Robin Singing" (1948).
Leonard toimi vuoteen 1969 saakka sovittajana musiikkiyhtiössä. Hän jatkoi esiintyvän muusikon uraansa yli 100-vuotiaaksi. Hän sai British Academy of Composers and Songwriters Golden Badge -palkinnon vuonna 1999 ja kuoli 104-vuotiaana vuonna 2003.
Ctenochaetus
Ctenochaetus on välskärikalojen heimon suku, johon kuuluu yhdeksän lajia. Neljää lajia pidetään akvaariokaloina, mutta ne eivät ole niin yleisiä kuin monet muut välskärikalat.
Koko ja ulkonäkö
Ctenochaetus-välskärit ovat muodoltaan litteitä kiekkoja, ja ne jäävät alle 25 cm pitkiksi. Niiden kuono on melko terävä, mutta silti tylpempi kuin Zebrasoma-välskärien. Niillä on kampamaiset hampaat, joilla ne voivat siivilöidä pehmeää levämössöä.
Elinympäristö
Ctenochaetus-välskärit elävät luonnossa riuttojen jyrkkien reunojen lähistöllä.
Käyttäytyminen
Ctenochaetus-välskärit elävät luonnossa pareittain tai parvissa, mutta akvaariossa niitä suositellaan yleensä pidettäviksi vain yksi yksilö samaa lajia, ellei allas ole todella iso. Akvaariossa hengissä pitämisen suurin haaste on saada kala syömään tarpeeksi.
Ctenochaetus-välskärit ovat välskärikaloiksi rauhallisia, ja sopivat muiden rauhallisten lajien seuraan.
Ravinto
Ctenochaetus-välskärit ovat luonnossa periaatteessa kasvinsyöjiä; syömänsä levän joukossa ne kuitenkin nielaisevat ilmeisesti myös melkoisen määrän pieniä selkärangattomia. Akvaariossa niille tarjotaan kasvipitoista sekaruokaa.
Kun muut välskärit repivät irti rihmamaista ja kuituista levää, Ctenochaetus-välskärit keskittyvät irtaimen levämössön imurointiin.
BTV (Bulgaria)
thumb|210px|Logo bTV on bulgarialainen yksityisomisteinen kansallinen televisiokanava. Kanavan ensimmäinen ohjelma lähetettiin 1. kesäkuuta 2000 Bulgarian yleisradiota käyttäen. bTV:n omistaa Central European Media Enterprises. Bulgarian ulkopuolella bTV näkyy satelliitin kautta. Kanavan ohjelmia ovat muun muassa Music Idol, O.C., 24, Täydelliset naiset, Greyn anatomia, 4400 ja Veljemme on nero.
Työpaikkakiusaaminen
Työpaikkakiusaaminen tarkoittaa tilannetta, jossa yksi tai useampi työyhteisön jäsen joutuu toistuvasti järjestelmällisen kielteisen tai vihamielisen käyttäytymisen kohteeksi.
Työpaikkakiusaamisen määrittelyä
Käytännöissä yllä mainittu määritelmä ei riitä, vaan on määriteltävä se alue, jolla puolustuskyvyttömäksi määritelty työntekijä kokee kiusaamista. Vähintään yksi seuraavista häiriöistä on silloin esillä:
Puolustuskyvyttömän tarkka määrittely on vaikeaa, sillä vaikka erimielisyys on ahdistavaa, se ei tarkoita henkistä väkivaltaa. Työtilanteiden muuttuminen voi sinällään olla ahdistavaa ilman henkistä väkivaltaa, ja kyseisiä häiriöitä voi syntyä myös vahingossa.
Rolf Back
Rolf Erik Vilhelm Back (13. toukokuuta 1928 Helsinki – 6. elokuuta 2009 Porvoo ) oli suomalainen pikajuoksija. Backin päämatka oli 400 metriä.
Työpaikkakiusaaminen
Työpaikkakiusaamisen määrittelyä
Jokaiseen lähtökohtatarkennuksen kohtaan liittyy toteuttamismuotoja, jotka jäsentyvät seuraaviin pääluokkiin:
Rolf Back
Back voitti EM-pronssia 4 × 400 metrin viestijuoksussa Bernissä 1954. Back osallistui samoissa kisoissa 400 metrille, mutta ei selviytynyt finaaliin. Helsingin olympialaisissa 1952 hän karsiutui 400 metrin toisissa alkuerissä ajalla 51,1. Hän juoksi myös Suomen joukkueessa pitkässä viestissä, mutta joukkue karsiutui alkuerissä ajalla 3.16,4. Suomen mestaruuden Back voitti vuosina 1950, 1951, 1952 ja 1954.
Työpaikkakiusaaminen
Työpaikkakiusaamisen määrittelyä
Toimenpiteitä vaativa työpaikkakiusaamisen määrittely vaatii vielä seuraavia tarkennuksia:
Rolf Back
Ennätyksensä 47,7, joka samalla oli Suomen ennätys, Back juoksi Helsingissä 15. syyskuuta 1951. Back lopetti uransa jo 26-vuotiaana.
Työpaikkakiusaaminen
Työpaikkakiusaamisen määrittelyä
Rakenteellinen ja organisatorinen henkinen väkivalta ovat syytekijöitä. Ne eivät kuulu henkisen väkivallan määritelmään. On myös otettava huomioon, että organisaatioille on myönnetty niin sanottuja esivallan oikeuksia tuottaa henkistä väkivaltaa huomautusten ja kurinpitorangaistusten muodossa.
Rolf Back
Back edusti seuratasolla HIFK:ta ja ÅIFK:ta. Koulutukseltaan Back oli diplomiekonomi. Hänen poikansa Tomas Back oli myös pikajuoksija.
Työpaikkakiusaaminen
Työpaikkakiusaamisen määrittelyä
Työpaikkakiusaamisen syyt ovat sidoksissa koko työyhteisön ilmapiiriin. Työpaikoilla vallitseva kiire, johtamisen epäjohdonmukaisuus, palautteen annon puutteellisuus sekä selkeitten tavoitteiden puuttuminen ovat merkittäviä työpaikkakiusaamiselle altistavia tekijöitä. Työpaikkakiusaamisen katsotaan aiheuttavan vuosittain myös kansantaloudellisia menetyksiä sairauspoissaolojen ja varhaiseläkkeelle jäämisten muodossa. Ulkopuolinen apu tilanteiden selvittämiseen on usein suositeltava vaihtoehto, koska liian usein työpaikan sisäiset selvitykset ovat puolueellisia.
Työpaikkakiusaaminen etenee harvoin poliisille. Esimerkiksi Etelä-Suomen aluehallintovirastoon otettiin vuonna 2011 yhteyttä yli kolmestasadasta mahdollisesta häirinnästä ja haitallisesta henkisestä kuormituksesta. Virasto vei poliisille vain neljä tapausta.
Työpaikkakiusaamisen seuraukset
Työpaikkakiusaamisesta seuraa niin fyysistä kuin psyykkistäkin oireilua. Sen jatkuessa pitkään vaarana on uhrin henkisen ja fyysisen terveyden murtuminen kokonaisvaltaisesti, sosiaalinen eristäytyminen tai itsemurha. Vaikutukset myös leviävät laajalle työyhteisöön ja myrkyttävät työskentelyilmapiirin, jolloin sairastumiset ja poissaolot lisääntyvät. Työpaikkakiusaamisen on todettu aiheuttavan myös tilannetta sivusta seuraavissa työntekijöissä samoja haitallisia seurauksia, joita tavataan itse kiusatuilla, esimerkiksi masentuneisuutta, hermostuneisuutta, väsymystä ja uniongelmia.
Työpaikkakiusaaminen Suomessa ja Euroopassa
Työpaikkakiusaaminen on Suomessa kaksi kertaa yleisempää kuin keskimäärin muualla Euroopassa. Viidesosaa suomalaisista on kiusattu työpaikalla. Ruotsissa työpaikkakiusaamisen lukemat ovat vain neljänneksen Suomen lukemista. Asiaa tutkinut professori Liisa Keltikangas-Järvinen toteaa: ”Ennen kuin kiusaaminen voi tapahtua, pitää olla se suuri joukko, joka taputtaa käsiään tai vähintään kääntää päänsä ja antaa kiusaamisen tapahtua.”
Työpaikkakiusaamisen taktiikoista on tehty yleisyystutkimuksia
Workplace Bullying Instituten tutkimuksen mukaan yhdysvaltalaisessa kulttuurissa esiintyvän työpaikan henkisen väkivallan taktiikoista 25 yleisintä ovat:
Työpaikkakiusaajan tiedostaminen siitä, että on kiusaaja
Työpaikkakiusaajista yllättävän harva tunnistaa itsensä kiusaajaksi. Näin on haastattelututkimuksissa todettu.
Tunnettuja työpaikkakiusaamistapauksia
Syyskuussa 2013 alkoi suurta julkisuutta saanut kiusaamisoikeudenkäynti, jossa syytettynä oli Auto- ja kuljetusalan työntekijäliiton AKT:n entinen johtaja Timo Räty. Oikeudenkäynnissä tutkittiin jopa kuusi vuotta (vuosina 2006-2012) jatkunutta työpaikkakiusaamista, joka sai oikeudessa nimikkeen pahoinpitely. Käräjäoikeus katsoi vuonna 2015 Rädyn syyllistyneen myös työsyrjintään, sillä kiusaamisesta valittanut Hilkka Ahde erotettiin heti hänen tehtyään Aluehallintovirastolle käsittelypyynnön epäasiallisesta kohtelustaan. Hovioikeus kuitenkin kumosi syytteen työsyrjinnästä vuonna 2016, koska oli vaikeaa todistaa, että Ahde erotettiin juuri kiusaamisilmiannon takia. Päätös ei ollut yksimielinen, vaan se tehtiin äänestämällä. Helsingin hovioikeus vahvisti kuitenkin käräjäoikeuden Rädylle langettaman työpaikkakiusaamistuomion eli tuomion henkisestä pahoinpitelystä. Räty tuomittiin 80 päiväsakkoon, joka merkitsi Rädyn silloisella AKT:n puheenjohtajan tulotasolla noin 2 000 euron sakkoja.
Taiteen alalla valitettavasti koetaan työpaikalla kiusaaminen edelleen romantisoidun luonnollisena osana "tulisten taiteilijasielujen" temmellystä (vrt. esim. Jouko Turkan opetus- ja ohjaamismenetelmät).
Työpaikoilla on tapahtunut useita todistamattomiksi jääneitä työpaikkakiusaamistapauksia, muun muassa tullin pääjohtajan Antti Hartikaisen epäilty alaisten kiusaaminen ja jo vuosikausia työpaikalla jatkunut räjähdysherkäksi kuvailtu tilanne.
Kastehelmi Karjalainen
thumb|Kastehelmi Karjalainen Kastehelmi Karjalainen (10. toukokuuta 1911 Helsinki – 11. joulukuuta 1973 Turku) oli suomalainen lausuntataiteilija, erityisesti kansanrunouden tulkitsija. Karjalaisen vanhemmat olivat räätälimestari Otto Karjalainen ja Ida o.s. Kainulainen. Lapsuudenkoti sijaitsi Helsingin Punavuoressa (Pursimiehenkatu 12). Kesäisin Karjalainen sai tutustua karjalaisiin sukujuuriinsa äitinsä lapsuudenkodissa Käkisalmessa ukko Juhani Kainulaisen ja Riitta-mummon (o.s. Janatuinen) hoivissa. Juhani oli muinaisrunojen ja loitsujen taitaja.
Karjalainen solmi avioliiton vuonna 1938 Heimo Riihimäen kanssa. Riihimäki oli ammatiltaan arkkitehti. Karjalaisen rinnalla ja tuella hän loi omaa taiteilijauraansa. Perheeseen syntyi neljä lasta: Marjatta, Sirkku, Juhana ja Terttu, joista tyttäret osallistuivat esiintymiskiertueille. Karjalainen valmistui ylioppilaaksi vuonna 1931. Hän opiskeli Helsingin yliopistossa vuosina 1931–1934 suomen kieltä, kirjallisuutta ja kansanrunoutta. Näytteleminen (ylioppilasteatteri) ja lausuntaharrastus vetivät puoleensa. Karjalainen lähti runonkeruumatkalle Raja-Karjalaan, muun muassa Kiihtelysvaaran maisemiin.
thumb|Karjalainen tyttärineen Konservatorion lausuntaillassa ”Lapsi iloissaan ja suruissaan” vuonna 1953. thumb|Karjalainen ja lapsenlapset Virpi sekä Varpu Kalevalan päivänä 1971.
Talvisodan syttyessä Karjalainen oli juuri perustanut perheen ja saanut esikoisensa. Karjalainen teki lukuisia kiertueita rintamalle ja esiintyi Aunuksen radiossa. Asemasodan aikana koti oli Käkisalmessa, ja sieltä Karjalainen lähti runonkeruumatkoille (mm. Aunus, Vienan-Karjala, Syväri, Vuokkiniemi).
Taiteellinen ura
Kipinänä lausujanuralle oli voitto akateemisissa lausuntamestaruuskilpailuissa vuonna 1932. Karjalainen uusi mestaruutensa seuraavana keväänä, ja vain vuotta myöhemmin hän piti lausuntaillan Helsingin Konservatorion salissa. Ohjelmistossa oli muun muassa Aino Kallaksen Reigin pappi, Kersti Bengrothin ”Anu ja Mikko sekä Mika Waltarin Kissa kiihkeä''. Jo ensimmäisessä koitoksessaan Karjalainen saavutti arvostelu- ja yleisömenestyksen.
”Vaatimattoman luonnollisena hän vetosi yleisöön pelkästään esityksensä ’ominaispainolla’, sillä synnynnäisten lahjojen suuntaan kehitetyllä luonnollisella taidolla, jossa ei tuntunut minkäänlaista teknillistä rakentelua eikä tyylittelevää muotosommittelua, vaan joka tavoitti vaivattomasti oikean korostuksen, värityksen, luonteen, sävyn, sävelen ja vauhdin tulkittavalle.” (Uusi Suomi, H. Jalkanen.)
Kansanrunouden ohella kuului ohjelmistoon aikakauden lyyrikkojen tuotantoa (mm. Eino Leino, Edith Södergran, Aale Tynni, Lauri Viita), lapsinovelleja (mm. Ester Erhomaa, Teuvo Pakkala, Oiva Paloheimo) ja satuja (mm. Anni Swan, H. C. Andersen). Taiteilija tulkitsi myös syntyperältään karjalaisten kirjailijoiden (Viljo Kojo, Unto Seppänen, Kerstin Bergroth, Kyllikki Mäntylä) tuotantoa.
Kansanrunouden pohjalle rakentuvia lausuntailtoja olivat mm. ”Karjalainen nainen” (1943), ”Karjalaiset runonlaulajat” (1945) sekä ”Viimeiset runonlaulajat” (1949). Vuodesta 1953 lähtien Karjalaisen mukana esiintyivät tyttäret, ensin Marjatta ja Sirkku, myöhemmin myös perheen kuopus Terttu. Näistä lausuntailloista mainittakoon mm. ”Lapsi iloissaan ja suruissaan” (1953, 1954, 1955) sekä H. C. Andersenin 150-vuotisjuhlan kunniaksi järjestetty ilta ”Satukuningas, elämä ja tarinat” (1955). Vuonna 1964 Karjalainen teki pitkän, menestyksekkään esiintymismatkan Yhdysvaltoihin ja Kanadaan.
Karjalainen antoi lausuntatunteja koko taiteilijauransa ajan. Muutettuaan Turkuun hän alkoi kutsua lapsioppilaitaan Turun Annikeiksi – olihan Helsingillä omat Helkatyttönsä.
Viimeiset vuodet
Riihimäki ja Karjalainen rakennuttivat kierrätyshirsistä talon Martinmäelle (Sirkantie 2). Talo valmistui 1952 ja jäi Karjalaisen viimeiseksi kodiksi. Hän ehti nähdä seitsemän lapsenlapsensa syntymän. Näistä ’vunukoistaan’ hän kertoo kirjassaan ”Maammo, oleks historiaa”. Lapsenlapset olivat mukana myös kahdessa TV-ohjelmassa (Kalevalan päivänä ”Pienten piirissä” 1966 ja Tauno Äijälän TV-sarjassa ”Ihania isoäitejä” 1966).
Kastehelmi Karjalainen sairastui vakavasti ollessaan 62-vuotias. Hän kuoli joulukuussa 1973. Karjalainen on haudattu Turun vanhalle hautausmaalle (V.5.4.7.155-156). Haudalla on heimokansan pystyttämä kuvanveistäjä Niina Sailon muotoilema muistokivi.
Kastehelmi Karjalaiselle myönnettiin vuonna 1973 Pro Finlandia -mitali tunnustuksena taiteellisesta työstä.
Kirjallinen tuotanto
Artikkeleita, matkakuvauksia, novelleja ja pakinoita sanoma- ja aikakauslehdissä (mm. Suomen Kuvalehti, Kotiliesi).
Lähteet
Kastehelmi Karjalaisen valokuva- ja dokumenttijäämistö, omaisten hallussa.
Methóni (Messenia)
Methóni on Kreikan kylä sekä samanniminen Pýlos-Néstoraksen kunnan kunnallisyksikkö (Δημοτική Ενότητα Μεθώνης, Dimotikí Enótita Methónis) ja entinen itsenäinen kunta. Se sijaitsee Messenian alueyksikössä Peloponnesoksen alueella. Koko kunnallisyksikön väkiluku on 2 598 ja varsinaisen Methónin kylän väkiluku 1 103 (vuonna 2011).
pienoiskuva|vasen|[[Methónin linna.]] Methónin kylä sijaitsee Messenian etelärannikolla Joonianmeren rannalla noin 11 kilometriä etelään Pýloksen kaupungista. Antiikin aikana paikalla ollut kaupunki tunnettiin nimellä Mothone. Methónin nähtävyyksiin kuuluu muun muassa venetsialaisaikainen, 1200-luvulla rakennettu Methónin linna, joka on yksi koko Välimeren alueen suurimmista. Methónin kunnallisyksikkö käsittää alueen Pýlos-Néstoraksen kunnan eteläosassa. Kunnallisyksikköön kuuluvat myös Schízan, Sapiéntzan ja Agía Marínan saaret. Alueen muihin nähtävyyksiin kuuluvat muun muassa Pyhän Onoufrioksen kallioon kaiverretut katakombit noin kolme kilometriä kylästä pohjoiseen.
Methóni oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Pýlos-Néstoraksen kunnaksi yhdessä Chiliochórian, Korónin, Néstoraksen, Papafléssaksen ja Pýloksen kanssa, jolloin se muuttui uuden kunnan kunnallisyksiköksi.
Kunnallisyksikön osat
pienoiskuva|Methónin linnan Boúrtzi-merilinnoitus.
Methónin kunnallisyksikkö muodostuu seuraavista kyläyhdyskunnista ja asutuksista:
Varsovan keskitysleiri
thumb|Varsovan keskitysleirltä vapautettuja juutalaisvankeja Varsovassa elokuussa 1944. Varsovan keskitysleiri perustettiin ss-upseeri Jürgen Stroopin ehdotuksesta kesällä 1943 Varsovaan Varsovan gheton raunioille.
Leiri oli toiminnassa kesästä 1943 vuoden 1944 elokuuhun. Se tunnetaan myös nimellä Gęsiówka. Sen perustamisen tarkoituksena oli kerätä gheton raunioista tiiliä, rautaromua ja muuta metallia jatkokäyttöä varten. Saksalaisten tarkoitus oli hävittää jäljet juutalaisten kansanmurhasta ja löytää heidän kätkemiään arvoesineitä raunioista. Lisäksi samalla etsittiin kellareissa ja bunkkereissa piileskeviä juutalaisia. Työn jälkeen gheton paikalle oli tarkoitus istuttaa puisto.
Darmstadtin koulukunta
. Musiikissa toisen maailmansodan jälkeistä modernismia hallinneita saksankielisen alueen säveltäjiä kutsutaan joskus Darmstadtin koulukunnaksi. Koulun perusti Wolfgang Steinecke vuonna 1946. Ryhmä on saanut nimensä Darmstadtissa, Saksassa joka toinen vuosi pidetyistä moniviikkoisista mestarikursseista, joiden opettajina ovat esiintyneet useat alan huippunimet. Kurssin yhteydessä pidetyt ateljeekonsertit ovat tehneet monia moderneja säveltäjiä tunnetummiksi. Suomessa Avanti! tekee samantapaista työtä etenkin Suvisoitto -tapahtuman yhteydessä.
Sen kuuluisimpia jäseniä olivat Karlheinz Stockhausen, Pierre Boulez ja Luigi Nono. Darmstadtissa syntyi sarjallinen musiikki.
TCT
TCT on vuonna 2010 perustettu pop–rap-yhtye, joka sai virallisen nimensä kuitenkin vasta vuonna 2011. Yhtye keikkaili alunalkujaan nimellä T.L&Comeetta ja Tiahu.
Yhtyeen jäsenet ovat T.L (Tuomas Lehtinen), Comeetta (Miika Saloranta) sekä Tiahu (Matias Lehtinen). T.L ja Tiahu ovat veljeksiä ja he ovat puoliksi jamaikalaisia.
Ura
TCT solmi levytyssopimuksen Universal Musicin kesällä 2013. Ennen levytyssopimusta yhtyeen jäsenet ovat tehneet omakustannemusiikkia. Yhtyeen ensimmäinen kappale nimellä TCT oli ”Pliis nipistä”, jonka musiikkivideo julkaistiin yhtyeen kanavalla YouTubessa huhtikuussa 2012. Samana vuonna yhtye toimi Pitbullin Suomen keikan lämmittelijänä.
Ensimmäinen Universal Musicin julkaisema single oli ”Rannalle”, jolla on mukana myös laulaja Jontte Valosaari. Kappale oli mukana The Voicen kesähittiäänestyksessä, jossa se sijoittui toiseksi Kasmirin ”Vadelmavene”-kappaleen voittaessa vuoden 2014 kesähitin tittelin. Yhtye on nimennyt esittämänsä musiikkigenrensä party-hopiksi.
Myös TCT:n kappaleet ”Rammaa”, ”Lavatanssit” ja "Virheistä kaunein" ovat saaneet yli miljoona kuuntelukertaa Spotifyssä.
Audi Q2
Audi Q2 (Typ GA) on Audin vuodesta 2016 lähtien valmistama pieni crossover-tyyppinen automalli. Se sijoittuu mallistossa suuremman Q3:n alapuolelle. Auto esiteltiin Geneven autonäyttelyssä keväällä 2016.
Vuoden 2016 Euro NCAP -kolaritestistä Q2 sai tulokseksi täydet viisi tähteä.
Bensiinimoottorit ovat kolmesylinterinen 1,0 TFSI sekä nelisylinteriset 1,4 TFSI (148 hv) ja 2,0 TFSI (187 hv). Dieselmoottoreina ovat 1,6 TDI (114 hv) ja 2,0 TDI (148 hv). Neliveto on saatavana 2,0-litraisten moottorien yhteyteen. vasen|pienoiskuva|Audi SQ2 Pariisin autonäyttelyssä syksyllä 2018 esiteltiin urheilullinen SQ2-malli, jonka 2,0-litrainen bensiinimoottori tuottaa 296 hevosvoimaa tehoa. Voimansiirtona on seitsemänportainen kaksoiskytkinvaihteisto ja quattro-neliveto. Alustaa on laskettu 20 millimetriä perusmalleja alemmaksi.
Ainoastaan Kiinan markkinoille esiteltiin vuonna 2018 Q2L, joka on perusmallia 38 millimetriä pidempi kokonaispituudeltaan ja 28 millimetriä akseliväliltään. vasen|pienoiskuva|Facelift-mallin Audi Q2. Syksyllä 2020 Q2 koki pienen kasvojenkohotuksen, jossa esimerkiksi puskureihin tehtiin hienovaraisia muutoksia. Lisäksi värivalikoimaan tuli viisi uutta vaihtoehtoa.
Bumblebee (elokuva)
Bumblebee on vuonna 2018 ensi-iltansa saanut yhdysvaltalainen tieteiselokuva. Se on Transformers-elokuvasarjan spin-off, joka keskittyy samannimiseen hahmoon. Elokuvan ohjasi Travis Knight ja käsikirjoitti Christina Hodson. Pääosissa ovat Hailee Steinfeld, John Cena, Jorge Lendeborg Jr., Jason Drucker ja Pamela Adlon. Elokuva sai maailmanensi-iltansa Berliinissä 3. joulukuuta 2018. Elokuvateattereihin se ilmestyi Yhdysvalloissa 21. joulukuuta 2018 ja Suomessa 4. tammikuuta 2019.
Juoni
Cybertronilla Autobotit ovat häviämäisillään sisällissodan Decepticoneja vastaan. Autobottien johtaja Optimus Prime päättää evakuoida joukkonsa planeetalta ja käskee tiedustelijaa B-127 menemään Maahan ja perustamaan sinne Autoboteille tukikohdan. Starscreamin, Soundwaven ja Shockwaven Decepticon-joukot hyökkäävät ja yrittävät estää evakuoinnin, mutta B-127 onnistuu pääsemään pois Cybertronilta. Vuonna 1987 B-127 tekee pakkolaskun Kaliforniaan, missä Maata ulkopuolisilta uhilta suojelevan Sektori 7:n agenteilla on meneillään taisteluharjoitus. Eversti Jack Burns (John Cena) luulee B-127:ää vihamieliseksi ja alkaa joukkoineen jahdata sitä. Mutta sitten Decepticon Blitzwing hyökkää ja vaatii B-127:ltä tietoja Optimuksen olinpaikasta. B-127 kieltäytyy puhumasta, jolloin Blitzwing murskaa hänen äänimekanisminsa ja vaurioittaa hänen muistiydintään. B-127 tuhoaa Blitzwingin, mutta menettää tajuntansa ja ehtii skannata muuntautumismuodokseen Volkswagen Kuplan.
Sillä välin Brighton Fallsissa, teini-ikäinen tyttö nimeltä Charlie Watson (Hailee Steinfeld) viettää aikaansa työskennellen huvipuistossa ja korjaten kuolleen isänsä vanhaa Chevrolet Corvettea. Charlien äiti Sally (Pamela Adlon) ja veli Otis (Jason Drucker) ovat jo menneet elämässään eteenpäin ja Sally mennyt naimisiin Ron-nimisen (Stephen Schneider) miehen kanssa, mutta Charlie kaipaa yhä isäänsä. Charlien 18-vuotissyntymäpäivän kunniaksi hänen setänsä Hank (Len Cariou) antaa hänen pitää romuttamolta löytyneen Volkswagen Kuplan. Yrittäessään korjata sitä, Charlie tulee herättäneeksi B-127:n. Yhdellä Saturnuksen kuista Decepticonit Shatter ja Dropkick havaitsevat B-127:n signaalin ja suuntaavat Maahan etsimään tätä teloitettuaan toisen Autobottitiedustelijan, Cliffjumperin. He tapaavat Sektori 7:n agentit ja pyytävän näiden apua B-127:n löytämiseen, uskotellen tämän olevan etsintäkuulutettu karkuri. Avaruusolioiden teknologiasta kiinnostuneen tohtori Powellin (John Ortiz) ehdotuksesta Burns ja kenraali Whalen (Glynn Turman) suostuvat tähän, mutta suunnittelevat tuhoavansa myöhemmin sekä B-127:n että Decepticonit.
B-127 ystävystyy Charlie kanssa, joka antaa tälle uuden nimen: Bumblebee. He onnistuvat löytämään Optimus Primen lähettämän holograafisen viestin ja Bumblebee opettelee myös kommunikoimaan puheen sijasta radiosta kuuluvia ääniä käyttäen. Charlieen ihastunut naapurin poika Memo (Jorge Lendeborg Jr.) saa myös tietää Bumblebeen olemassaolosta ja lupaa pitää tämän salassa. Mutta jäädessään yksin, Bumblebee alkaa tutkia Watsonien taloa, tuhoten sen vahingossa ja aiheuttaen jännitepiikin, jonka avulla Sektori 7 ja Decepticonit saavat hänen olinpaikkansa selville. Kun Sally alkaa syyttää Charliea talon tuhoutumisesta, Charlie paljastaa halveksuntansa sitä kohtaan miten muu perhe oli jo päässyt yli hänen isänsä kuolemasta ja lähtee Memon ja Bumblebeen kanssa pois. Sektori 7 ja Decepticonit kuitenkin pysäyttävät heidät, vangitsevat Bumblebeen ja lähettävät Charlien ja Memon takaisin koteihinsa. Charlie ja Memo kertovat Bumblebeestä Otisille, joka auttaa näitä seuraamaan Burnsia Sektori 7:n tukikohtaan. Shatter ja Dropkick kiduttavat Bumblebeetä ja löytävät lopulta Optimuksen lähettämän viestin. He päättävät kutsua loput Decepticonit Maahan ja Dropkick tappaa Powellin, joka ehtii ilmoittaa Decepticonien aikeista Burnsille.
Charlie onnistuu lamauttimalla herättämään tajuntansa menettäneen Bumblebeen, joka saa muistonsa kokonaan takaisin. Vältettyään Burnsin ja Sektori 7:n agentit, Charlie ja Bumblebee lähtevät estämään Shatterin ja Dropkickin aikeet. Kaksikko aikoo käyttää satamassa olevaa radiolähetystornia ottaakseen yhteyttä muihin Decepticoneihin. Burns ja hänen miehensä yrittävät myös pysäyttää Decepticonit, mutta Shatter ampuu näiden helikopterin alas ja Bumblebee pelastaa Burnsin hengen. Bumblebee repii ketjuilla Dropkickin kappaleiksi ja Charlie deaktivoi Decepticonien lähettimen, jolloin Shatter alkaa jahdata häntä. Bumblebee kuitenkin murtaa lähellä olevan padon, jonka takaa ajelehtiva rahtialuksen hylky murskaa Shatterin. Burns tajuaa, ettei Bumblebee ole uhka ja päästää hänet ja Charlien pakenemaan ennen armeijan tuloa.
Katsellessaan kohti Golden Gate Bridgea Charlie ja Bumblebee hyvästelevät toisensa, sillä Bumblebeen oli jatkettava Optimukselta saamaansa tehtävää. Bumblebee vaihtaa muuntautumismuodokseen 1970-luvun Chevrolet Camaron ja ajaa metsään, missä hän tapaa Optimuksen ja yhä useampi Autobotti alkaa saapua Maahan. Charlie palaa perheensä luokse ja saa vihdoinkin isänsä Corvetten korjattua.
Kehitys
Helmikuussa 2016 paljastettiin, että Transformers-elokuvasarjan kuudes elokuva saisi ensi-iltansa 8. kesäkuuta 2018 ja että kyseessä olisi Bumblebeehen keskittyvä spin-off -elokuva. Marraskuussa 2016 Deadline raportoi Christina Hodsonin käsikirjoittaneen spin-offin ja olevan yksi naispuolisista käsikirjoittajista, jotka Paramount ja Michael Bay palkkasivat "kirjoittajien huoneeseen." Maaliskuussa 2017 Deadline raportoi Travis Knightin olleen palkattu ohjaajaksi. Toukokuussa 2017 paljastettiin, että elokuva sijoittuisi 1980-luvulle ja että elokuvassa esiintyisi vähemmän robotteja.
Roolijako
Toukokuussa 2017 Hailee Steinfeldin raportoitiin osallistuneen neuvotteluihin elokuvan naispäärooliin ja hän itse vahvisti kesäkuussa olevansa valittu rooliin. 11. heinäkuuta 2017 Jorge Lendeborg Jr. valittiin elokuvan miespääroolin. 12. heinäkuuta 2017 The Tracking Board vahvisti Rachel Crow’n liittyneen elokuvan näyttelijäkaartiin. 13. heinäkuuta 2017 paljastettiin elokuvan muut näyttelijät: Jason Drucker, Abby Quinn, Ricardo Hoyos ja Gracie Dzienny. 22. heinäkuuta 2017 raportoitiin, että Pamela Adlon näyttelee Steinfeldin hahmon äitiä. 31. heinäkuuta 2017 elokuvan näyttelijäkaartiin liittyivät myös John Cena, Kenneth Choi ja Stephen Schneider. Lokakuussa 2017 Peter Cullen kertoi, että hänellä oli rooli elokuvassa, mutta ei kuvaillut tarkemmin. Toukokuussa 2018 Jess Harnell paljasti palaavansa Barricaden ääninäyttelijäksi, mutta hahmo ei esiintynyt elokuvan lopullisessa versiossa. Heinäkuussa 2018 paljastettiin, että Angela Bassett ja Justin Theroux ääninäyttelevät Shatteria ja Dropkickiä, kahta Decepticonia, jotka jahtaavat Bumblebeetä. Molemmilla on kaksi muuntautumismuotoa: Shatter muuntautuu punaiseksi Plymouth GTX:ksi ja Harrier Jump Jet -suihkukoneeksi, kun taas Dropkick muuntautuu siniseksi AMC Javeliniksi ja Bell AH-1W SuperCobra -helikopteriksi. Saman kuukauden aikana San Diego Comic-Conissa paljastettiin, että trailerissa aiemmin nähty punavalkoinen McDonnell Douglas F-4 Phantom II -hävittäjäksi muuntautuva Decepticon on Blitzwing. Kuukausi myöhemmin David Sobolov paljasti olevansa Blitzwingin ääninäyttelijä. Joulukuun 2018 alussa tuottaja Lorenzo di Bonaventura paljasti IGN:lle Dylan O’Brienin ääninäyttelevän Bumblebeetä elokuvassa.
Kuvaukset
Kuvaukset alkoivat 31. heinäkuuta 2017 Los Angelesissa ja San Franciscossa ja päättyivät 10. marraskuuta 2017.
Musiikki
Dario Marianelli sävelsi elokuvan musiikin.
Julkaisu
Bumblebee sai ensiesityksensä Berliinin Sony Centerissä 3. joulukuuta 2018. Yhdysvalloissa se sai ensi-iltansa 21. joulukuuta 2018 ja Suomessa 4. tammikuuta 2019. Alkuperäinen suunniteltu ensi-ilta oli 8. kesäkuuta 2018.
Dmitri Kozlovski
pienoiskuva|Aleksandra Boikova ja Dmitri Kozlovski Skate Canadassa lokakuussa 2019. Dmitri Eduardovitš Kozlovski (synt. Nehvjadovitš, ; s. 23. joulukuuta 1999 Pietari) on venäläinen taitoluistelija. Hän on pariluistelun Euroopan-mestari ja MM-mitalisti.
Kozlovski nousi parinsa Aleksandra Boikovan kanssa kansainväliseen julkisuuteen pariluistelussa saavuttamalla nuorten maailmanmestaruskilpailuissa hopeaa vuonna 2017. He johtivat vielä lyhytohjelman jälkeen mutta saivat vapaaohjelmassa vasta neljänneksi parhaat pisteet. Kaudella 2018–2019 he sijoittuivat Venäjän-mestaruuskilpailuissa pronssille ja pääsivät aikuisten arvokisoihin. Euroopan-mestaruuskilpailuissa he saavuttivat pronssia ja maailmanmestaruuskilpailuissa tuloksena oli kuudes sija. Syksyllä 2019 he voittivat Skate Canada Internationalin ja Moskovassa kilpaillun Rostelecom Cupin. Vuonna 2020 he voittivat ensimmäisen Venäjän-mestaruutensa. Seuraavaksi he voittivat Euroopan-mestaruuden Venäjän ottaessa kolmoisvoiton ja saivat parhaat pisteet sekä lyhyt- että vapaaohjelmassa. Saman vuoden maailmanmestaruuskilpailut peruuntuivat koronaviruspandemian vuoksi. Kaudella 2020–2021 Boikova ja Kozlovski uusivat Rostelecom Cupin voittonsa ja sijoittuivat Venäjän-mestaruuskilpailuissa hopealle. MM-kilpailuissa 2021 he johtivat lyhytohjelman jälkeen mutta olivat vapaaohjelmassa vasta neljänsiä ja putosivat pronssille. EM-kilpailuissa 2022 he saavuttivat pronssia venäläisten ottaessa kolmoisvoiton.
Kozlovski on pituudeltaan 185-senttimetrinen. Häntä ja 164-senttimetristä Boikovaa valmentavat Artur Mintšuk ja Tamara Moskvina.
Jared Wilson
Jared Wilson (s. 27. elokuuta 1994 Calgary, Alberta, Kanada) on kanadalainen jääkiekkopuolustaja, joka pelaa SM-liigajoukkue Vaasan Sportissa.
Ura
Wilson loi junioriuransa kotikaupungissaan Albertan Calgaryssa. Kaudella 2011–2012 hän oli AMHL-juniorisarjassa tehoilla 12+20=32 pelipaikastaan huolimatta Calgary Royalsin paras pistemies ja syöttäjä. Wilson sijoittui koko sarjan puolustajien pistepörssissä toiseksi edellään vain Leduc Oil Kingsin Kord Pankewicz. Samana keväänä hän pelasi kolme playoff-ottelua AJHL-junioriliigan Okotoks Oilersissa.
Vuodet 2014–2018 Wilson kävi Rensselaer Polytechnic Institutein yliopistoa. Hän oli Sophomore -vuotenaan 2015–2016 joukkueensa eniten maaleja tehnyt puolustaja kuudella osumallaan. Junior -vuotenaan 2016–2017 Wilson oli tehoilla 11+6=17 RPI:n toiseksi paras maalintekijä Riley Bourbonnaisin jälkeen sekä tehokkain puolustaja. Senior -vuotenaan 2017–2018 hän nousi joukkueen kapteeniksi. Wilson oli seitsemällä osumallaan RPI:n kolmanneksi paras maalintekijä William Reillyn ja Billy Jerryn kanssa. Viimeisen yliopistokautensa päätyttyä, maaliskuussa 2018 hän siirtyi ECHL-joukkue Toledo Walleyeen, jossa kymmenen runkosarja- ja kymmenen playoff-ottelua tehden kolme syöttöpistettä.
Heinäkuussa 2018 Wilson teki vuoden mittaisen AHL-sopimuksen Bakersfield Condorsin kanssa. NHL-varaamaton Wilson osallistui samana syksynä myös Edmonton Oilersin tulokasleirille. Hän pelasi kauden 2018–2019 aikana lopulta vain yhden AHL-ottelun Condorsissa. Suurin osa Wilsonin kaudesta eteni ECHL-joukkue Wichita Thunderissa, jossa hän teki 49 runkosarjaottelussa tehot 1+17=18.
Kaudeksi 2019–2020 Wilson siirtyi vuoden mittaisella sopimuksella SM-liigajoukkue Vaasan Sportiin.
The Cure (kappale)
The Cure on suomalaisen goottimetalli -yhtye Charonin kuudes single. Se julkaistiin digitaalisesti 7. kesäkuuta 2010 levymerkillä Spinefarm Records.
Graham Bellin saari
Graham Bellin saari on Frans Joosefin maan saariston itäisimpänä sijaitseva ja kolmanneksi suurin saari. Sillä on rantaviivaa noin 444,1 kilometriä. Graham Bellin saaren pohjoispäässä on pääasiassa jäätöntä tundraa, kun taas sen eteläpuoli on lähes kauttaaltaan jään peitossa. Pohjoiskärjessä sijaitsee Neuvostoliiton 1950-luvulla rakentama entinen lentotukikohta ”Greem Bell”. Saaren kartoitti ensimmäisenä E. B. Baldwin keväällä 1899. Se on nimetty keksijä Graham Bellin mukaan.
Windmill Hill
thumb|Kukkulan itäreunaa. Windmill Hill on kivikautinen ympyräkaivanto ja arkeologinen löytöpaikka Länsi-Englannissa. Se liittyy neoliittiseen maanviljelykulttuuriin, ja voi olla joko markkina- tai rituaalipaikka.
Bukkehøe
Bukkehøe on Skandeihin kuuluva vuorenhuippu Jotunheimenin kansallispuistossa, Norjassa. Huipun korkeus merenpinnan tasosta on 2 314 metriä.
Windmill Hill
Windmill Hill on osa samaa Unescon maailmanperintökohdetta kuin läheiset Avebury ja Stonehenge.
Kaivannossa on kolme sisäkkäistä samankeskistä, mutta katkeilevaa ympyränmuoroista kaivantoa. Kohteesta on löytynyt suuri määrä eläinten luita, mikä voi viitata ruokajuhliin, uhrimenoihin tai eläinmarkkinoihin, tai mahdollisesti näiden yhdistelmään.
Koiran, sian, vuohen ja nautaeläinten luiden lisäksi paikalta on löytynyt pirstaleita yli 1 300 astiasta ja yli 95 000 piikiviesinettä. Ne on ajoitettu jaksolle 3600–3000 eaa. Osa esineistä on valmistettu raaka-aineista, jotka on tuotu yli sadan kilometrin päästä.
Windmill Hillin kulttuuri
Kukkulaa tutki ensimmäisenä 1920-luvulla Alexander Keiller. Hän oli auto-onnettomuudessa 1929, ja hänen tuloksiaan julkaisi Stuart Piggott, joka määritteli löytöjen perustella niin sanotun Windmill Hillin kulttuurin. Nykyisin käsite on jäänyt pois käytöstä.
Erityisluvallinen lääke
Erityislupa
Fimea voi erityisistä sairaanhoidollisista syistä myöntää yksittäistapauksissa luvan luovuttaa kulutukseen sellaisen lääkevalmisteen, jolla ei ole Suomessa myyntilupaa. Useimmilla Suomessa erityisluvan vaativilla lääkkeillä on myyntilupa jossain toisessa EU- tai ETA-maassa, Sveitsissä, USA:ssa, Kanadassa, Japanissa tai Australiassa. Syitä siihen, miksi valmisteella ei ole myyntilupaa Suomessa, voi olla useita. Usein kyseessä on tilapäinen toimituskatko Suomessa myyntiluvallisessa lääkevalmisteessa, jolloin erityisluvan vaativaa lääkettä voidaan tarvita tilapäisesti turvaamaan potilaiden lääkitystä. Lääke voi myös olla niin uusi, ettei sille ole vielä haettu myyntilupaa tai myyntilupaa ei ole vielä myönnetty Euroopassa. Lääkettä tarvitsevia potilaita voi olla Suomessa olla niin vähän, että valmisteen myyntiluvan ylläpitäminen Suomessa ei ole taloudellisesti kannattavaa.
Erityisluvan vaativan lääkkeen markkinointi tai muu myynnin edistäminen ei ole sallittua.
Erityisluvan vaativia lääkevalmisteita tuovat Suomeen ja jakelevat Suomessa pääasiassa lääketukkukaupat.
Lääkeasetuksen (693/1987) mukaan Lääkealan turvallisuus- ja kehittämiskeskus (FIMEA) voi myöntää erityisluvan, jos yksittäisen potilaan tai yksittäisen eläimen tai eläinryhmän hoitoon ei ole käytettävissä muuta hoitoa tai tällaisella hoidolla ei saada toivottua tulosta. Erityislupa voidaan myöntää myös silloin kun potilasryhmän tai väestön hoitamiseksi tai sairauden ehkäisemiseksi ei ole käytettävissä myyntiluvallista lääkevalmistetta.
Avohoidossa lupa myönnetään potilaskohtaisena. Sairaanhoitolaitoksille, esim. sairaaloille tai terveyskeskusten vuodeosastoille, lupa voidaan myöntää laitoskohtaisena, jolloin yhtä lupaa kohden voi olla useita lääkkeen käyttäjiä eikä potilaita tarvitse nimetä. Erityislupa on voimassa vuoden myöntämispäivästä. Tulee huomioida, että erityislupa on reseptikohtainen ja erityislupaan liittyvä lääkemääräys voi olla vuoden voimassa. Sähköisen reseptin käyttö ei toistaiseksi ole mahdollista.
Erityisluvan hakeminen
Erityislupahakemuksen tulee sisältää seuraavat tiedot:
Jos erityislupaa haetaan eläinlääkintään, tulee erityislupahakemuksessa olla kohtien 3–5 sijasta selvitys eläinlajista tai –lajeista, joille valmistetta haetaan käytettäväksi sekä eläinlääkärin antama selvitys niistä eläinlääkinnällisistä syistä, joiden perusteella valmistetta tarvitaan. Samaa vaikuttavaa ainetta sisältäville, mutta eri lääkemuodossa oleville tai vahvuisille valmisteille on haettava erilliset erityisluvat. Yhdellä eläinlääkintään käytettävien lääkevalmisteiden erityislupahakemuksella voi kuitenkin hakea erityislupia lääkevalmisteen eri lääkeainemäärän tai pitoisuuden sisältäville valmisteille.
Puotilan metroasema
Puotilan metroasema on yksi Helsingin metron asemista vuonna 1998 avatulla Vuosaaren haaralla. Se sijaitsee Vartiokylän kaupunginosassa Puotilan ja Puotinharjun osa-aluiden rajalla. Muusta Itä-Helsingin metroradasta poiketen Itäkeskuksen ja Puotilan välinen rata kulkee kokonaan tunnelissa. Puotilan asema on kallioleikkaukseen tehty katettu pinta-asema. Tunneliosuus päättyy itään Vuosaaren metrosillan alkuun.
Asema sijaitsee 1,042 kilometrin etäisyydellä Itäkeskuksen metroasemasta ja 1,955 kilometrin päässä Rastilan metroasemasta. Asemalla on vuodesta 2002 lähtien ollut koululaisten tekemä tilateos Viestejä varjaageilta ja vuodesta 2018 Marjo Heinon taideteos Linnut. Puotilan asemalla on kaksi sisäänkäyntiä, jotka sijaitsevat Itäväylän molemmin puolin. Itäisessä lippuhallissa on kebab-pizzeria, jonka paikalla oli ennen kioski.
Aseman läheisyyteen on rakennettu useita kerrostaloja, ja uusia on suunnitteilla Itäkeskuksen laajentumisen yhteydessä. Vuonna 2009 avattu Prisma Itäkeskus sijaitsee Puotinharjussa lähellä metroaseman läntistä sisäänkäyntiä. Lisäksi Puotilan ostoskeskus, Puotilan urheilukenttä, Puotilan ala-aste sekä Vartiokylän yläaste sijaitsevat aseman välittömässä läheisyydessä.
Erityisluvallinen lääke
Erityisluvan hakeminen
Eläinlääkkeiden osalta erityislupapäätökseen kirjataan ehtoja, kuten tuotantoeläimen varoajat tai käyttäjäturvallisuusvaroituksia. Farmakologisia tietoja, kuten käytön vasta-aiheita tai haittavaikutuksia, ei pääsääntöisesti enää kirjata käytön ehdoiksi, vaan farmakologisiin tietoihin perehtyminen on erityislupaa hakevan eläinlääkärin vastuulla.
Puotilan metroasema
Puotilan asema oli vuonna 2022 Itä-Helsingin toiseksi vähiten käytetty (Kulosaaren jälkeen) ja koko metron viidenneksi vähiten käytetty. Sitä käytti arkisin keskimäärin 6 100 matkustajaa, joista 3 300 nousi kyytiin ja 2 800 poistui.
Erityisluvallinen lääke
Erityisluvan vaativan lääkkeen toimittaminen
Suomen eläinlääkemarkkinat ovat pienet, joten myyntiluvallisia lääkevalmisteita ei välttämättä ole eläinten kaikkien sairauksien hoitoon. Mikäli sairauden hoitoon ole myyntiluvallista lääkevalmistetta, Lääkealan turvallisuus- ja kehittämiskeskus voi myöntää lääkevalmisteelle erityisluvan yksittäisen eläimen tai eläinryhmän hoitoon. Valmisteet, joille on myönnetty erityislupia, ovat taulukossa Erityislupavalmisteet eläimille.
Puotilan metroasema
Historia
Puotila on Helsingin vanhimpia lähiöitä ja sen asemakaavaan oli varattu paikka metroradalle jo vuonna 1959. Varsinainen suunnittelu alkoi kuitenkin vasta noin kolme vuosikymmentä myöhemmin. Puotilan aseman sijainti päätettiin varhain suunnitteluvaiheessa. Vuonna 1990 Helsingin Sanomat uutisoi aseman rakennettavan Itäväylän alle, siten että sisäänkäynnit ovat moottoritien molemmin puolin. Metroasema sai puotilalaisilta kannatusta alusta lähtien, tosin asukkaat vastustivat suunnitelmien mukaista maan päällä kulkevaa metroa. Myös Puotilan ala-asteen koulu esitti metron suunnittelijoille huolensa koulualueen muuttumisesta levottomaksi, kun aseman sisäänkäynti valmistuisi aivan sen viereen. Lopulta eräänlaisena kompromissina metrolinja päätettiin rakentaa tunneliin ja asema puoliksi maan alle.
Erityisluvallinen lääke
Erityisluvan vaativan lääkkeen toimittaminen
Kulutukseen luovuttaja vastaa asianmukaisesta hakemuksesta toimittaessaan hakemuksen Fimeaan. Kulutukseen luovuttajana lääkkeelle toimii tavallisimmin apteekki, sairaalasariaala-apteekki tai lääketukkukauppa (lääkekeskukset ja eläinlääkärit). Kun lLääkevalmistetta toimitetaan kulutukseen erityisluvalla tulee toimitettaessa kulutukseen luovuttajan tulee osaltaan varmistua siitä, että valmisteen käyttäjä saa riittävät tiedot lääkevalmisteen oikeasta ja turvallisesta käytöstä sekä säilytys- ja muista ohjeista.
Puotilan metroasema
Historia
Lamavuosien seurauksena 1993–1994 Helsingin rakennusvirasto yritti karsia Vuosaaren metrohaaran kustannuksia, ja tähän sisältyi Puotilan aseman rakentamatta jättäminen toistaiseksi. Viraston mukaan alkuperäisen suunnitelman toteuttaminen maksaisi valuuttakurssien muutoksien seurauksena 671 miljoonaa markkaa, mutta kaupungin johto vaati kustannusten leikkaamista 500 miljoonaan markkaan. Tämä ei rakennusviraston mukaan ollut mahdollista, sillä Puotilan rakentamatta jättäminen olisi säästänyt enimmillään 62,6 miljoonaa. Liikenteen kannalta Puotilan metroaseman lykkäämistä ei pidetty suurena ongelmana, sillä aseman käyttäjämäärät olisivat muutenkin olleet aluksi alhaiset.
Erityisluvallinen lääke
Erityisluvan vaativan lääkkeen toimittaminen
Erityisluvalliset ja määräaikaisluvalliset lääkkeet eivät kuulu lääkevaihdon (geneerinen substituutio) piiriin. Reseptillä ja erityisluvalla saa siis apteekista toimittaa vain sitä valmistetta, jonka tiedot vastaavat erityislupapäätöksessä tai määräaikaislupapäätöksessä olevia tietoja eikä siis esimerkiksi toista samaa lääkeainetta sisältävää valmistetta.
Vastuut ja tehtävät
Lääkäri: Kirjoittaa reseptin ja erityislupahakemuksen. Potilas/omainen: Vie reseptin ja erityislupahakemuksen valitsemaansa apteekkiin. Apteekki: Varmistaa lääkkeen saatavuuden, hakee erityislupaa Fimeasta, tilaa lääkkeen tukkuliikkeestä, toimittaa lääkkeen potilaalle, varmistaa että potilas osaa käyttää ja säilyttää lääkettä oikein. Fimea: Käsittelee erityislupahakemuksen, tarvittaessa pyytää lisäselvityksiä. Tukkuliike: Vastaa lääkkeen maahantuonnista ja jakelusta, antaa tietoja lääkevalmisteista.
Puotilan metroasema
Historia
Lopulta syyskuussa 1996 Helsingin kaupunginhallitus päätti, että Puotilan asema valmistuu yhtäaikaa muun Vuosaaren haaran kanssa. Aseman rakentaminen katettuun avokaukaloon nähtiin tulevan 14–36 miljoonaa markkaa halvemmaksi kuin tunneliin louhiminen. Aseman suunnittelusta vastasi arkkitehti Jarmo Maunula, joka oli 1980-luvulla suunnitellut myös Helsingin metron vanhempia asemia.
Erityisluvallinen lääke
Määräaikainen erityislupavalmiste
Lääkealan turvallisuus- ja kehittämiskeskus FIMEA voi ilman eri hakemusta antaa lääkevalmisteelle määräaikaisen erityisluvan, jonka perusteella se voidaan luovuttaa kulutukseen, vaikka sillä ei ole myyntilupaa Suomessa.
Navigare
Navigare oli suomalainen veneily- ja purjehdusohjelma. MTV3 esitti sarjasta vuonna 2004 26, vuonna 2005 40 ja vuonna 2006 40 jaksoa. Lähes jokainen jakso uusittiin niin Urheilukanavalla kuin vuonna 2006 MTV3+:lla. Navigaren neljäs tuotantokausi 2007 sisältää noin 43 jaksoa, jotka ensiesitetään Nelosella ja uusitaan JIMillä ja Nelosella.
Puotilan metroasema
Historia
Puotilan asema avattiin 31. elokuuta 1998 yhdessä Rastilan ja Vuosaaren kanssa. Pian avaamisensa jälkeen metroaseman sanottiin lisänneen Puotilan suosiota asuinalueena, sillä Puotilan väkiluku oli pudonnut 13 prosenttia vuosina 1989–1999. Vuonna 2002 aseman ikkunoihin asennettiin tilataideteos Viestejä varjaageilta, jonka on tehnyt ryhmä Vartiokylän yläasteen seitsemännen luokan oppilaita. Se koostuu 27 maalatusta pleksilevystä, joiden läpi tulee valoa aseman lasiseinästä.
Erityisluvallinen lääke
Määräaikainen erityislupavalmiste
Lääkevalmisteita voidaan luovuttaa kulutukseen ilman Fimean myöntämää erityislupaa, jos määrääminen ja toimittaminen tapahtuvat määräaikaisen luvan ehtojen mukaisesti. Muissa tapauksissa kulutukseen luovuttaminen vaatii Fimean myöntämän erityisluvan. Lääkevalmisteet, joita voi kulutukseen luovuttaa kulutukseen Fimean myöntämällä määräaikaisella erityisluvalla, löytävät löytyvät erityislupaa edellyttävien lääkevalmisteiden hausta. Lääkehausta voidaan tehdä haku mm. Erityisluvan tyypin mukaan.
Lääkevalmiste voidaan luovuttaa kulutukseen reseptillä tai lääketilauksella. Kulutukseen luovuttajan (apteekki, sairaala-apteekki, lääketukkukauppa, lääketehdas) tulee pitää kirjaa määräaikaisella erityisluvalla toimitetuista lääkevalmisteista. Kirjanpitoa on säilytettävä 5 vuotta.
Valmisteen markkinointi tai muu myynnin edistäminen ei ole sallittua.
Kelakorvattavuus
Potilas tai apteekki potilaan puolesta voi hakea lääkelain (395/1987) 21 f §:ssä tarkoitetulle erityisluvalla toimitettavalle lääkevalmisteelle korvattavuuden ja kohtuullisen tukkuhinnan vahvistamista Lääkkeiden hintalautakunnalta. Jos korvattavuutta ja kohtuullista tukkuhintaa hakee erityisluvallisen lääkevalmisteen valmistaja, maahantuoja tai lääketukkukauppa, sovelletaan hakemusmenettelyyn eri ohjeita.
Erityisluvallisen lääkevalmisteen kustannuksia voidaan korvata sairausvakuutuksesta ainoastaan silloin, kun lääkkeiden hintalautakunta on vahvistanut valmisteelle korvattavuuden ja kohtuullisen tukkuhinnan. Lääkkeiden hintalautakunta käsittelee lääkevalmisteiden korvattavuutta ja kohtuullista tukkuhintaa koskevat asiat hakemusten perusteella. Lääkevalmisteella tulee olla voimassa oleva Lääkealan turvallisuus- ja kehittämiskeskus Fimean myöntämä erityislupa, kun hakemus toimitetaan lääkkeiden hintalautakunnalle.